A 2007-ben, Skóciában alapított BrewDog óriási szerepet játszott az kézműves sörfőzés európai terjedésében és felfutásában. A 13 éves cég mára lánccá nőtte ki magát, az Egyesült Királyságban 52, világszerte további 51 kocsmával – köztük egy budapesti helyszínnel – bírnak, tehát tényleg nagyhatalomnak mondhatók.

Nos, a koronavírus-okozta járvány őket sem érintette jól, de látva a kézfertőtlenítőknél tapasztalható hiányt, nem a saját pénztárcájukat, hanem a közérdeket nézték, és sör helyett nekiálltak kézfertőtlenítőt gyártani,

amit egyébként ingyen osztanak,

hogy ezzel is segítsenek a járvány terjedésének megállításában.

Fotó: BrewDog / Twitter

A kézfertőtlenítő gyártása egyébként megosztó az alkoholpiacon, sokan elkezdtek erre átállni, több cég viszont azért nem tett így, mert nem tartották etikusnak, hogy egy járványból szerezzenek extra hasznot. Ezt a gordiuszi csomót vágta át a BrewDog azzal, hogy ingyen osztja a hiánycikket.